|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO**  **Gradonačelnik** |
| **KLASA: 023-01/14-01/55** | |  |
| **URBROJ: 2163-6-09/01-24-5** | |  |
| **Poreč-Parenzo, 2. listopada** **2024.** | |  |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24), na prijedlog Upravnog odjela za društvene djelatnosti KLASA: 023-01/14-01/52 URBROJ: 2163-6-21/09-24-4 od 1. listopada 2024., Gradonačelnik Grada Poreča-Parenzo donio je 2. listopada2024. godine sljedeći

**Z A K L J U Č A K**

1. Utvrđuje se prijedlog Odluke o izmjenama i dopunama Odlukeo osnivanju Savjeta mladih Grada Poreča-Parenzo, te se dostavlja Gradskom vijeću na razmatranje i donošenje.

2. Na sjednici Gradskog vijeća Grada Poreča-Parenzo, sva potrebna tumačenja uz prijedlog Odluke dat će Tihana Mikulčić - pročelnica Upravnog odjela za društvene djelatnosti.

**GRADONAČELNIK**

**Loris Peršurić**

PRILOG:

* Prijedlog Odluke o izmjenama i dopunama Odluke

o osnivanju Savjeta mladih Grada Poreča-Parenzo

**DOSTAVITI:**

1. Gradsko vijeće, ovdje,
2. Upravni odjel za društvene djelatnosti, ovdje,
3. Pismohrana, ovdje.

PRIJEDLOG

|  |  |
| --- | --- |
|  | |
| **REPUBLIKA HRVATSKA** | |
| **ISTARSKA ŽUPANIJA** | |
| **GRAD POREČ-PORENZO**  **CITTÀ DI POREČ-PARENZO** | |
| **Gradsko vijeće** | |
| KLASA: |  |
| URBROJ: |  |
| Poreč-Parenzo, |  |

Na temelju članka 24. Zakona o izmjenama i dopunama Zakona o savjetima mladih („Narodne novine“ br. 83/23) i članka 41. Statuta Grada Poreča-Parenzo („Službeni glasnik Grada Poreča-Parenzo“ br. 2/13, 10/18, 2/21 i 12/24), Gradsko vijeće Grada Poreča-Parenzo, na sjednici održanoj ..........2024. godine, donijelo je

**ODLUKU O IZMJENAMA I DOPUNAMA ODLUKE**

**O OSNIVANJU SAVJETA MLADIH GRADA POREČA-PARENZO**

**Članak 1**.

U Odluci o osnivanju Savjeta mladih Grada Poreča-Parenzo („Službeni glasnik Grada Poreča-Parenzo” broj 10/14) u članku 2. stavku 2. riječi: „i zamjenike članova“ brišu se.

**Članak 2**.

U članku 3. stavak 1. mijenja se i glasi:

„Savjet mladih ima 5 članova, uključujući predsjednika i zamjenika predsjednika.“

Dodaje se novi stavak 3. koji glasi:

„Osoba ne može istodobno biti član Savjeta mladih i član Gradskog vijeća.“

**Članak 3.**

U članku 4. stavku 1. riječi: „i njihovih zamjenika“ brišu se.

U stavku 3. riječi: „i zamjenika članova“ brišu se.

Dodaje se novi stavak 5. koji glasi:

„Ako na Javni poziv ne pristigne najmanje 5 važećih kandidatura, Javni poziv za isticanje kandidatura ponovit će se najkasnije u roku od šest mjeseci od dana objave prethodnog javnog poziva.”

**Članak 4.**

U članku 5. stavku 1. riječi: „i njihove zamjenike“ brišu se.

Stavak 3. briše se.

U stavku 4. riječi: „i njihove zamjenike“ brišu se.

Dosadašnji stavak 4. postaje stavak 3.

**Članak 5.**

U članku 6. stavku 1. riječi: „i njihovih zamjenika“ brišu se.

U stavku 2. podstavku 2. iza riječi: „prebivalište“ dodaje se zarez i riječ: „kontakt“.

**Članak 6.**

U članku 7. stavku 1. riječi: „i njihovih zamjenika“ brišu se.

U stavku 3. riječi: „i njihove zamjenike“ brišu se.

**Članak 7.**

U članku 9. stavku 1. riječi: „i zamjenike“ brišu se.

U stavku 6. riječi: „i zamjenika članova“ brišu se.

Dodaje se novi stavak 8. koji glasi:

„Članovi konstituiranog Savjeta mladih među sobom izabiru jednog predstavnika iz Savjeta mladih u Savjet mladih Istarske županije.“

**Članak 8.**

U članku 10. stavak 1. mijenja se i glasi:

„Članovi Savjeta mladih biraju se na razdoblje trajanja mandata Gradskog vijeća koje ih je izabralo, pri čemu im mandat traje do dana stupanja na snagu Odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori.“

Stavak 2. briše se.

U stavku 5. riječ: „pet“, zamjenjuje se riječima: „dvije trećine početnog broja“.

Dosadašnji stavci 3. do 8. postaju stavci 2. do 7.

**Članak 9.**

U članku 11. iza podstavka 5. dodaje se novi podstavak 6. koji glasi:

„- potiče mlade na aktivnu participaciju na području Grada Poreča-Parenzo te ih prema potrebi poziva na sjednice i uključuje u svoj rad.“

Dosadašnji podstavci 6. do 9. postaju podstavci 7. do 10.

**Članak 10.**

U članku 12. iza stavka 2. dodaju se stavci 3., 4. i 5. koji glase:

„Sjednica Savjeta mladih može se održati i elektroničkim putem.“

„Članovima Savjeta mladih koji ne mogu nazočiti sjednici Savjeta mladih koja se održava fizički omogućit će se, sukladno tehničkim i organizacijskim mogućnostima, sudjelovanje na sjednici Savjeta mladih elektroničkim putem, odnosno audio i/ili videokonferencijskim putem.“

„Članovi Savjeta mladih koji će na sjednici sudjelovati elektroničkim putem, odnosno putem audio i/ili videokonferencijskim putem sukladno stavku 3. ovog članka o tome će predsjednika Savjeta mladih obavijestiti najkasnije tri dana prije održavanja sjednice savjeta mladih.“

Dosadašnji stavak 3. postaje stavak 6.

**Članak 11.**

U članku 14. iza stavka 1. dodaje se novi stavak 2. koji glasi:

„Ako su prilikom odlučivanja glasovi podijeljeni na jednak broj glasova za i protiv, odlučujući je glas predsjednika.“

U dosadašnjem stavku 2., koji postaje stavak 3., iza riječi: „mladih“ zarez i riječi: „odnosno njegov zamjenik“ brišu se.

Dosadašnji stavak 4., koji postaje stavak 5., mijenja se i glasi:

„O neposrednoj osobnoj zainteresiranosti člana Savjeta mladih za donošenje odluke o nekom pitanju odlučuje Savjet mladih“.

**Članak 12.**

U članku 17. stavku 1. iza riječi: „rada“ dodaju se riječi: „i financijski plan.“

U stavku 2. podstavku 1. riječ: „kreiranju“ zamjenjuje se riječima: „procesu izrade“.

U stavku 2. podstavak 2. mijenja se i glasi:

„- konzultiranje s mladima i organizacijama mladih i za mlade o temama bitnima za mlade“.

Stavak 5. mijenja se i glasi:

„Savjet mladih donosi program rada popraćen financijskim planom te ih podnosi na odobravanje Gradskom vijeću najkasnije do 30. studenoga tekuće godine za sljedeću kalendarsku godinu.“

Stavak 6. briše se.

Dosadašnji stavak 7. postaje stavak 6.

**Članak 13.**

Članak 19. mijenja se i glasi:

„Članovi Savjeta mladih ne primaju naknadu za svoj rad.“

„Članovi Savjeta mladih imaju pravo na naknadu troškova prijevoza za dolazak na sjednice Savjeta mladih, kao i drugih putnih troškova neposredno vezanih uz rad u Savjetu mladih, a može im se odobriti i naknada troškova smještaja neposredno vezanih uz rad Savjeta mladih, u skladu s ovom Odlukom.“

„Na naknade iz prethodnog stavka članovi Savjeta mladih imaju pravo u iznosu koji je definiran Pravilnikom o radu za upravna tijela Grada Poreča-Parenzo.“

**Članak 14.**

U članku 21. iza riječi: „mladih“ zarez i riječi: „njihovim zamjenicima“ brišu se.

**Članak 15.**

U članku 22. stavku 2. riječi: „svaka tri mjeseca“ zamjenjuju se riječima: „svakih šest mjeseci“.

**Članak 16.**

U članku 23. stavku 2. riječi: „svaka tri mjeseca“ zamjenjuju se riječima: „svakih šest mjeseci“.

**Članak 17.**

Savjet mladih Grada Poreča-Parenzo nastavlja s radom do isteka mandata svojih članova sukladno odredbama Zakona o savjetima mladih („Narodne novine“ br. 41/14) i Odluci o osnivanju Savjeta mladih Grada Poreča-Parenzo („Službeni glasnik Grada Poreča-Parenzo“ br. 10/14).

**Članak 18.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI:**

1. Gradonačelnik, ovdje,
2. Upravni odjel za društvene djelatnosti, ovdje,
3. Pismohrana, ovdje.

**Obrazloženje**

**Pravna osnova:**

Pravna osnova za donošenje ove Odluke su: Zakon o izmjenama i dopunama Zakona o savjetima mladih („Narodne novine“ br. 83/23) i Statut Grada Poreča-Parenzo („Službeni glasnik Grada Poreča“ br. 2/13, 10/18, 2/21 i 12/24).

Člankom 24. Zakona o izmjenama i dopunama Zakona o savjetima mladih određeno je da će jedinice lokalne i područne (regionalne) samouprave uskladiti svoje statute i druge opće akte s odredbama ovoga Zakona u roku od 90 dana od dana stupanja na snagu ovoga Zakona.

Člankom 41. stavak 1. Statuta Grada Poreča-Parenzo određeno je da gradsko vijeće, između ostalih poslova taksativno navedenih u ovom članku, donosi odluke i druge opće akte kojima uređuje pitanja iz samoupravnog djelokruga Grada, dok je člankom 87. određeno da Gradsko vijeće, na temelju prava i ovlaštenja utvrđenih Zakonom i ovim Statutom, između ostalih taksativno navedenih akata, donosi i odluke.

**Ocjena stanja:**

Osnivanje Savjeta mladih Grada Poreča-Parenzo, sastav, način i postupak izbora i sva ostala pitanja od značaja za rad Savjeta mladih uređeni su Odlukom o osnivanju Savjeta mladih Grada Poreča-Parenzo koja je donesena na sjednici Gradskog vijeća održanoj 27. studenog 2014. godine i objavljena u „Službenom glasniku Grada Poreča-Parenzo“ br. 10/14.

Izradi izmjena i dopuna Odluke pristupilo se radi usklađivanja Odluke s novim Zakonom o izmjenama i dopunama Zakona o savjetima mladih („Narodne novine“ br. 83/23), koji je Hrvatski sabor donio na sjednici 14. srpnja 2023. godine.

**Osnovna pitanja koja treba urediti Odlukom:**

Predloženom Odlukom mijenjaju se ili dopunjuju članci 2., 3., 4., 5., 6., 7., 9., 10., 11., 12., 14., 17., 19., 21., 22., 23. Odluke o osnivanju Savjeta mladih Grada Poreča-Parenzo, radi usklađivanja s novim Zakonom o izmjenama i dopunama Zakona o savjetima mladih.

Savjetovanje s javnošću o nacrtu Odluke o izmjenama i dopunama Odluke o osnivanju Savjeta mladih Grada Poreča-Parenzo provedeno je u razdoblju od 22.8.2024. do 21.9.2024. godine objavom poziva na mrežnim stranicama Grada Poreča-Parenzo zainteresiranima da dostave svoje komentare na nacrt Odluke. U ostavljenom roku nije bilo komentara.

**Cilj donošenja Odluke:**

Donošenjem predložene Odluke o izmjenama i dopunama Odluke o osnivanju Savjeta mladih Grada Poreča-Parenzo postojeća Odluka o osnivanju Savjeta mladih Grada Poreča-Parenzo usklađuje se s novim Zakonom o savjetima mladih.

**Sredstva potrebna za realizaciju Odluke:**

Za realizaciju ove Odluke u Proračunu Grada Poreča-Parenzo nisu potrebna dodatna sredstva.